Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2021/C 344/06)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1)

MEDDELELSE AF EN STANDARDÆNDRING TIL ÆNDRING AF ENHEDSDOKUMENTET

»Côte de Brouilly«

PDO-FR-A1027-AM02

Meddelelsesdato: 4. juni 2021

BESKRIVELSE AF OG BEGRUNDELSE FOR DEN GODKENDTE ÆNDRING

1. Geografisk område

I kapitel I, afsnit IV, punkt 1, er ordene »på grundlag af den officielle geografiske kode for 2019« tilføjet efter »Rhône«.

Denne redaktionelle ændring gør det muligt at fastlægge det geografiske område med henvisning til 2019-udgaven af INSEE’s officielle geografiske kode og at skabe retssikkerhed for afgrænsningen af det geografiske område.

Det geografiske områdes perimeter forbliver uændret.

Ordet »sikres« er ændret til »finder sted«.

Denne ændring berører punkt 6 i enhedsdokumentet.

Der er ligeledes tilføjet en sætning med en oplysning om, at der findes kortmateriale vedrørende det geografiske område på INAO’s websted.

Enhedsdokumentet berøres ikke af denne ændring.

2. Område i umiddelbar nærhed

I kapitel I, afsnit IV, punkt 3, er ordene »på grundlag af den officielle geografiske kode for 2019« tilføjet efter »følgende«.

Der er indsat en henvisning til den officielle geografiske kode for 2019, og listen over kommuner er ajourført. Derudover er datoen for godkendelse af det ændrede geografiske område for betegnelsen i det kompetente nationale udvalg under Institut national de l’origine et de la qualité (Frankrigs nationale institut for oprindelse og kvalitet) tilføjet. Disse ændringer er redaktionelle og ændrer på ingen måde perimeteren for det geografiske område for betegnelsen. De er nødvendige som følge af sammenlægninger eller opsplitninger af kommuner eller dele af kommuner eller navneændringer.

Den nye ordlyd gør det muligt at sikre, at kommunerne i det geografiske område forbliver klart identificeret i produktspecifikationen.

Denne ændring berører punkt 9 i enhedsdokumentet.

3. Bestemmelser om lagring

I kapitel I, afsnit IX, punkt 2, er datoen »1. marts« ændret til datoen »15. januar«.

Datoen for lagringsperiodens tidligste afslutning er rykket frem fra den 1. marts til den 15. januar i det på høståret følgende år, da der som følge af klimaændringerne oftere og oftere høstes tidligt, hvilket gør det muligt at afslutte vinifikationen tidligere.

De naturlige forhold i dette vindyrkningsareal giver ofte nogle af de første »Beaujolais«-høste. De giver således druesorten Gamay N mulighed for hurtigt at nå en optimal modningsgrad, som gør, at vinene kan nydes unge.

Denne ændring berører punkt 5 i enhedsdokumentet (Vinfremstillingsmetoder).

4. Markedsføring til forbrugerne

I kapitel I, afsnit IX, punkt 5, er datoen »15. marts« ændret til datoen »1. februar«.

Eftersom datoen for lagringsperiodens tidligste afslutning er rykket frem, rykkes datoen for vinenes markedsføring til forbrugerne tilsvarende frem fra den 15. marts til den 1. februar.

Denne ændring medfører ikke en ændring af enhedsdokumentet.

5. Cirkulation mellem godkendte oplagshavere

Kapitel I, afsnit IX, punkt 5, litra b), vedrørende datoen for cirkulation af vinene mellem godkendte oplagshavere udgår.

Reduktionen af minimumslagringsperioden og fremrykningen af datoen for vinenes markedsføring kræver, at vinene hurtigere kan cirkulere mellem de erhvervsdrivende. Der er ikke nogen idé i at fastsætte en tidlig dato, forud for hvilken vinene ikke må cirkulere.

Titlen på kapitel I, afsnit IX, punkt 5, er således blevet ændret, idet »varernes cirkulation og« udgår.

Enhedsdokumentet berøres ikke af disse ændringer af produktspecifikationen.

6. Overgangsforanstaltninger

Kapitel I, afsnit XI, punkt 1, litra a), udgår, da overgangsforanstaltningen vedrørende reglerne om andelen af druesorter på bedriften og sammenstikning er forældet.

Titlen på punkt 1 er således ændret, idet »reglerne om andelen af druesorter på bedriften og sammenstikning« udgår.

I punkt 2, litra a), er ordet »senest« tilføjet foran ordene »til og med 2034-høsten« for at præcisere betingelserne for denne foranstaltning.

Punkt 4 udgår, da de pågældende særforanstaltninger er udløbet.

Enhedsdokumentet berøres ikke af disse ændringer af produktspecifikationen.

7. Oplysninger vedrørende kontrollen af produktspecifikationen

— De erhvervsdrivende kontrolleres nu af et certificeringsorgan, og ordet »inspektionsplan« ændres til ordet »kontrolplaner« i de forskellige relevante afsnit i kapitel II i produktspecifikationen.

Enhedsdokumentet berøres ikke af denne ændring.

— Henvisninger vedrørende kontrolstrukturen

Kapitel III, afsnit II: Efter produktspecifikationens godkendelse i december 2011 er de redaktionelle regler i denne del blevet ændret, så man ikke længere medtager de fuldstændige henvisninger til kontrolorganet, eftersom kontrollerne foretages af et certificeringsorgan.

Enhedsdokumentet berøres ikke af denne ændring.

ENHEDSDOKUMENT

1. Betegnelse(r)

Côte de Brouilly

2. Type geografisk betegnelse

BOB – beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Kortfattet tekstbeskrivelse

Der er tale om tørre og stille rødvine. Vinene har et naturligt alkoholindhold i volumen på mindst 10,5 %.

Efter berigelse er vinenes totale alkoholindhold i volumen på højst 13 %.

På aftapningstidspunktet har vinene et maksimalt æblesyreindhold på 0,4 gram pr. liter.

De færdige vine, som er klar til afsætning, opfylder følgende analysestandarder:

Maksimalt indhold af gæringsdygtigt sukker (glukose + fruktose): 3 gram pr. liter

Det er standarderne i EU-lovgivningen, der finder anvendelse for så vidt angår det maksimale totale alkoholindhold, det virkelige minimumsalkoholindhold, det mindste totale syreindhold og det højst tilladte indhold af svovldioxid.

»Côte de Brouilly« er en stille rødvin. Den unge vin har en smuk rødblå farve, som udvikler sig til granatrød. Duftmæssigt har den frugt- og blomsteragtige noter, som med tiden udvikler sig til krydrede noter. Den har en frugtagtig, kraftig smag præget af en vis mineralitet.

Generelle analytiske kendetegn

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold Maksimalt indhold af flygtig syre (i meq/l) 14,17 Maksimalt totalt svovldioxidindhold (i mg/l)

5. Vinfremstillingsmetoder

5.1. Særlige ønologiske fremgangsmåder

1. Særlig ønologisk fremgangsmåde

Særlig ønologisk fremgangsmåde

— Det er ikke tilladt at anvende træflis.

— Efter berigelse må vinenes totale alkoholindhold i volumen ikke overstige 13 %.

— Anvendelse af subtraktive berigelsesteknikker er tilladt inden for en koncentrationsgrænse på 10 %.

— Vinene lagres mindst frem til den 15. januar i det på høståret følgende år.

Ud over ovennævnte bestemmelser skal de ønologiske fremgangsmåder, som anvendes ved vinenes fremstilling, opfylde kravene i EU-lovgivningen og i den franske lov om landbrug og fiskeri (»code rural et de la pêche maritime«).

2. Dyrkningspraksis

Beplantningstæthed

Beplantningstætheden er mindst 6 000 vinstokke pr. hektar.

Afstanden mellem rækkerne må ikke overstige 2,10 meter, og afstanden mellem vinstokkene i en række må ikke være under 0,80 meter.

Under forudsætning af at minimumstætheden på 6 000 vinstokke pr. hektar overholdes, kan afstanden mellem rækkerne i mekaniseringsøjemed være på op til 3 meter.

Regler for beskæring

Beskæring kan finde sted frem til den 15. maj.

Vinene stammer fra vinstokke med kort beskæring (gobelet-beskæring, beskæring i vifteform eller i enkelt eller dobbelt Royat-beskæring eller »charmet«-beskæring) med højst 10 skud pr. vinstok.

Hver vinstok har mellem tre og fem grene med højst to skud. Med henblik på foryngelse kan hver vinstok også have en gren med højst to skud, som er beskåret på et sideskud af gammelt træ.

Ved formbeskæringen eller i forbindelse med en ændring af beskæringsmåden beskæres vinstokkene med højst 12 skud pr. vinstok.

Vanding er ikke tilladt.

Bestemmelser vedrørende mekanisk høst

De høstede druer må ikke stå højere end 0,50 meter i de beholdere, der anvendes til transport fra parcellen til vinfremstillingsanlægget.

Beholderne skal være fremstillet af inaktivt materiale beregnet til fødevarer.

Høst- og transportudstyret skal have et passende vandudløbs- eller beskyttelsessystem.

5.2. Maksimale udbytter

1. 61 hektoliter pr. hektar.

6. Afgrænset geografisk område

Druehøsten og vinenes fremstilling, forarbejdning og lagring finder sted i følgende kommuner i Rhône-departementet på grundlag af den officielle geografiske kode for 2019: Cercié, Odenas, Quincié-en-Beaujolais og Saint-Lager.

7. Primære druesorter

Gamay N

8. Tilknytning til det geografiske område

8.1. Beskrivelse af de naturgivne faktorer, der bidrager til tilknytningen

Det geografiske område ligger på siderne af »Mont Brouilly« i hjertet af »Beaujolais«-vindyrkningsarealet. »Mont Brouilly« ligger som et fyrtårn over vinhavet og er et lille bjerg, som ligger frit på den østlige kant af »Monts du Beaujolais«, 40 kilometer nord for Lyon og 15 kilometer fra Villefranche-sur-Saône.

Det geografiske område omfatter således kommunerne Cercié, Odenas, Quincié-en-Beaujolais og Saint-Lager i Rhône-departementet.

»Mont Brouilly« ligger i »Monts du Beaujolais« og er meget klart kendetegnet ved sin geologiske sammensætning af porfyrer (massive metamorfe bjergarter), som lokalt benævnes »blå sten«, og granit på de lavereliggende dele af skråningerne mod vest og nordvest.

Halvdelen af vindyrkningsarealet ligger på den østvendte skråning i kommunen Saint-Lager. Den sydvendte skråning ligger i kommunen Odenas, den vestvendte i kommunen Quincié-en-Beaujolais, og den nordvendte skråning ligger i kommunen Cercié. På sidstnævnte skråning når vindyrkningsarealet kun op i en højde af 350 meter over havoverfladen, mens det alle andre steder ligger 400 meter over havoverfladen.

Jorden er mager, meget stenet og leret på de »blå sten« og sandet og meget filtrerende på granitten.

Klimaet er et moderat til tempereret kystklima med kontinentale (sommerstorme, rimtåge om vinteren) og især sydlige påvirkninger (sommervarme, mest nedbør om efteråret og foråret).

»Monts du Beaujolais« beskytter vindyrkningsarealet mod vestenvinden, og mere end 80 % af arealet er øst- og sydvendt. Allerede fra daggry varmes og oplyses højderyggen af solens stråler. Vindyrkningsarealets beliggenhed på højderyggen betyder, at det som oftest undgår forårsfrosten og morgentågen på Saône-sletten, og at det har et maksimalt antal solskinstimer og hurtigt kan få bortledt eventuelt overskydende regnvand.

8.2. Beskrivelse af de menneskelige faktorer, der bidrager til tilknytningen

Navnet »Brouilly« synes at stamme fra navnet på en romersk løjtnant BRULIUS, som i det fjerde århundrede slog sig ned på bjergets skråninger og plantede nogle vinstokke. Vindyrkningen blev dog først dokumenteret i det 11. århundrede, hvilket gør »Côte de Brouilly« til et af de ældste vindyrkningsarealer i »Beaujolais«.

I det 17. århundrede slog mange vinbønder sig ned i landsbyerne tæt på bjerget, hvilket slottene, hvis vinmarker ofte dyrkes i »vigneronnage«, en slags lokal delforpagtning (métayage), vidner om.

Vindyrkningen blev ramt af flere plager i det 19. århundrede, og for at beskytte vinmarkerne mod angreb af meldug rejste vinavlerne i 1857 et kapel med navnet »Notre Dame du Raisin« på toppen af bjerget.

Den 8. september hvert år valfarter vandrere op gennem vinmarkerne til det hellige bygningsværk.

I 1934 blev sammenslutningen »Association des Producteurs du vin de la Côte de Brouilly« oprettet.

Den kontrollerede oprindelsesbetegnelse »Côte de Brouilly« blev anerkendt ved dekret af 19. oktober 1938. Den er kendetegnet ved en kombination af traditioner, der er specifikke for regionen, og moderne teknikker.

Vindyrkningsarealet anvendes udelukkende til rødvinsfremstilling, hovedsagelig af druesorten Gamay N. Denne sort er følsom over for sen frost og tåler ikke at blive udtørret af solen. Producenterne har i deres stræben efter kvalitetsvin lært at kontrollere dens vækst, navnlig ved at anvende en høj beplantningstæthed og en kort gobelet-beskæring.

For at give druerne en god modenhed sørger producenterne for, at det eksponerede bladområde er tilstrækkeligt stort. Dermed kan vinstokkene styres med en fast espalieropbinding, som ligeledes letter mekaniseringen.

For at sikre optimal ekstraktion af druernes aromatiske og polyphenolholdige forbindelser anvender mange producenter teknikker, som består i at nedsænke druerne i mosten under gæringen, bl.a. ved »grillage« (en slags gitter), »pigeage« (persning) og »remontage« (omstikning).

I 2010 dyrkede 182 producenter et vinareal på 320 hektar med en produktion på 16 000 hektoliter.

8.3. Årsagssammenhæng

De geografiske forhold i det geografiske område er af en helt særlig karakter. Området er begrænset til ét enkelt bjergs sider og samler producenterne i et vanskeligt naturligt miljø, hvor arbejdsbetingelserne på højderyggen er hårde.

I deres bevidsthed om produktets originalitet har producenterne kæmpet for at bevare den udmærkelse, det er, at deres vin er en af de første i Beaujolais, og de står fortsat selv for en stor del af afsætningen ved direkte salg.

Den frie beliggenhed ud mod den åbne Saône-slette giver favorable lysforhold for planternes klorofylaktivitet. Højdebeliggenheden og eksponeringen mod syd og øst giver en optimal og regelmæssig modning af druerne. Disse naturlige betingelser giver ofte nogle af de tidligste høste i »Beaujolais«.

Under disse særlige geografiske forhold har producenterne gennem generationer udviklet teknikker, som gør det muligt at få det bedste ud af druesorten Gamay N, som i dette geografiske område befinder sig på et af dens yndlingssteder. Sorten er ikke særlig kraftig, men frugtbar, og den er velegnet, udvalgt og godkendt af producenterne. Den kræver en kort beskæring for ikke at udpine vinstokkene og for at give en høst af høj kvalitet.

De præcist afgrænsede parceller til druehøst, som ligger på bjergets bedst eksponerede skråninger med ikke særlig frugtbar jord, garanterer, at druesorten Gamay N får et helt særegent udtryk, da den her har optimale betingelser for at give store vine.

Parcellerne med jord, som har udviklet sig på de »blå sten«, danner grundlag for robuste vine med en mineralitet, der er kendetegnende for »Côte de Brouilly«, men som samtidig har en klar frugtagtig karakter. Parcellerne med jord, som har udviklet sig på granitarenaerne, danner grundlag for blødere vine, som modnes hurtigere. Bakkens eksponering er i øvrigt varierende, hvilket giver vinene forskellige smagsnuancer.

I 1856 forklarede JULLIEN i øvrigt følgende i sin »Topographie de tous les vignobles connus« (topografi over alle kendte vindyrkningsarealer): »BROUILLY, som ligger på den øverste del af bjerget med samme navn, giver vine, som stort set er på højde med vine fra Chénas (Moulin-à-Vent). De er mørke i farven, har meget krop og kan gemmes længe, især dem fra den lille landsby Néronde, Odenas og Saint-Lager, hvis vine er kraftige og stærke med en smuk farve […]«.

»Mont Brouilly« er et iøjnefaldende kendemærke. Dets sider er dækket med vinmarker, og dets skovklædte top, 484 meter over havoverfladen, danner rammen om det lille kapel. Stedet er en særdeles vigtig del af indbyggernes identitet og har således lagt navn til områdets mest berømte produkter.

9. Andre vigtige betingelser (emballering, mærkning og andre krav)

Område i umiddelbar nærhed

Retsgrundlag:

National lovgivning

Type supplerende betingelse:

Undtagelse vedrørende produktionen i det afgrænsede geografiske område

Beskrivelse af betingelsen:

Det område i umiddelbar nærhed, som er defineret i undtagelsen vedrørende fremstilling, forarbejdning og lagring af vin, består af følgende kommuners område i henhold til den officielle geografiske kode for 2019:

— Departementet Côte-d’Or:

Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chamboeuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-Vauchignon, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée, Vougeot

— Departementet Rhône:

Alix, Anse, L’Arbresle, Les Ardillats, Arnas, Bagnols, Beaujeu, Belleville-en-Beaujolais, Belmont-d’Azergues, Blacé, Le Breuil, Bully, Chambost-Allières, Chamelet, Charentay, Charnay, Chasselay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Dardilly, Denicé, Deux Grosnes (kun den del, der svarer til området i den gamle kommune Avenas), Dracé, Emeringes, Fleurie, Fleurieux-sur-l’Arbresle, Frontenas, Gleizé, Juliénas, Jullié, Lacenas, Lachassagne, Lancié, Lantignié, Légny, Létra, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Le Perréon, Pommiers, Porte des Pierres Dorées, Régnié-Durette, Rivolet, Sain-Bel, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Jean-des-Vignes, Saint-Julien, Saint-Just-d’Avray, Saint-Romain-de-Popey, Saint-Vérand, Sainte-Paule, Salles-Arbuissonnas-en-Beaujolais, Sarcey, Taponas, Ternand, Theizé, Val d’Oingt, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux, Villié-Morgon, Vindry-sur-Turdine (kun den del, der svarer til området i de gamle kommuner Dareizé, Les Olmes og Saint-Loup)

— Departementet Saône-et-Loire:

Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-les-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-La-Loyère (kun den del, der svarer til området i den gamle kommune La Loyère), Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse sur Fregande (kun den del, der svarer til området i de gamle kommuner Donzy-le-National, Massy og La Vineuse), Vinzelles, Viré

— Departementet Yonne:

Aigremont, Annay-sur-Serein, Arcy-sur-Cure, Asquins, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cruzy-le-Châtel, Dannemoine, Deux Rivières, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Montholon (kun den del, der svarer til området i de gamle kommuner Champvallon, Villiers sur Tholon og Volgré), Mouffy, Moulins-en-Tonnerrois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Saint-Père, Sainte-Pallaye, Sainte-Vertu, Sarry, Senan, Serrigny, Tharoiseau, Tissey, Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézelay, Vézinnes, Villeneuve-Saint-Salves, Villy, Vincelles, Vincelottes, Viviers, Yrouerre.

Mærkning

Retsgrundlag:

National lovgivning

Type supplerende betingelse:

Supplerende bestemmelser vedrørende mærkningen

Beskrivelse af betingelsen:

a) På etiketten for vine med den kontrollerede oprindelsesbetegnelse er det tilladt at angive navnet på en mindre geografisk enhed, under forudsætning af at: — det drejer sig om navnet på en matrikelregistreret lokalitet — navnet fremgår af høstanmeldelsen.

Navnet på den matrikelregistrerede lokalitet skal være angivet umiddelbart efter navnet på den kontrollerede oprindelsesbetegnelse og trykt med skrifttegn, der hverken i højden eller bredden er større end de skrifttegn, som udgør navnet på den kontrollerede oprindelsesbetegnelse.

b) På etiketten for vine med den kontrollerede oprindelsesbetegnelse er det tilladt at angive den større geografiske enhed »Vin du Beaujolais«, »Grand Vin du Beaujolais« eller »Cru du Beaujolais«.

De skrifttegn, der anvendes til angivelse af den større geografiske enhed, er hverken i højden eller bredden større end to tredjedele af de skrifttegn, som udgør navnet på den kontrollerede oprindelsesbetegnelse.

Link til produktspecifikationen

https://info.agriculture.gouv.fr/gedei/site/bo-agri/document_administratif-4a05d946-3b5f-4ba8-bce7-50d1821f3765

(1) EFT L 9 af 11.1.2019, s. 2.